*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*127. számú előterjesztés*

Bátaszék Város Önkormányzata Képviselő-testületének 2016. május 26-án,

16,00 órakor megtartandó ülésére

*a „Bátaszék szennyvíztelep fejlesztése, Bátaszék, Báta szennyvízcsatornázás befejezése” című projekttel kapcsolatos Báta községgel a vagyonmegosztásra és a gesztor település kijelölésére vonatkozó együttműködési megállapodás jóváhagyása*

|  |
| --- |
| **Előterjesztő:** dr. Bozsolik Róbert polgármester **Készítette:** dr. Kovács Martina és Skoda Ferenc jegyző **Törvényességi ellenőrzést végezte:** -----------------**Tárgyalja:** Pénzügyi és Gazdasági Bizottság: 2016. 05. 24. |

 ***Tisztelt Képviselő-testület!***

Bátaszék Város Önkormányzata - a képviselő-testület 63/2016. (IV.15.) önkormányzati határozatának felhatalmazása alapján - 2016. április 21-én konzorciumi együttműködési megállapodást kötött az NFP Nemzeti Fejlesztési Programiroda Nonprofit Kft-vel, valamint Báta Község Önkormányzatával a *Bátaszék szennyvíztelep fejlesztése, Bátaszék, Báta szennyvízcsatornázás befejezése* című projekt megvalósítására.

A konzorciumi együttműködési megállapodás 2. pontjának utolsó bekezdésében foglaltak szerint a végső kedvezményezettek (Bátaszék Város Önkormányzata és Báta Község Önkormányzata) a konzorciumi megállapodás mellékletét képező külön megállapodásban rendezik a vagyonmegosztás és a gesztor település kijelölésének kérdéseit.

Az NFP Nemzeti Fejlesztési Programiroda Nonprofit Kft. jóváhagyásával elkészült a Bátaszék Város Önkormányzata és Báta Község Önkormányzata közötti együttműködési megállapodás tervezete.

Kérem a Tisztelt képviselő-testületet, hogy az alábbi határozati javaslat elfogadásával szíveskedjenek jóváhagyni az együttműködési megállapodást:

**H a t á r o z a t i j a v a s l a t :**

**a „Bátaszék szennyvíztelep fejlesztése, Bátaszék, Báta szennyvízcsatornázás befejezése” című projekttel kapcsolatos Báta községgel a vagyonmegosztásra és a gesztor település kijelölésére vonatkozó együttműködési megállapodás jóváhagyása**

Bátaszék Város Önkormányzatának Képviselő-testülete a „Bátaszék szennyvíztelep fejlesztése, Bátaszék, Báta szennyvízcsatornázás befejezése” című projekttel kapcsolatos és Báta községi önkormányzattal a vagyonmegosztásra és a gesztor település kijelölésére kötendő együttműködési megállapodást a határozat melléklete szerinti tartalommal elfogadja, és felhatalmazza a város polgármestertét, annak az önkormányzat nevében történő aláírására.

*Határidő:* 2016. május 31.

*Felelős:* Skoda Ferenc jegyző

(a határozat megküldéséért) és

 dr. Bozsolik Róbert polgármester

 (a megállapodás aláírásáért)

*Határozatról értesül:* NFP Nemzeti Fejlesztési Programiroda

Nonprofit Kft

 Báta Község Polgármestere

 Bátaszéki KÖH városüz. iroda

 Bátaszéki KÖH pénzügyi iroda

 irattár

***1. számú melléklet***

**EGYÜTTMŰKÖDÉSI MEGÁLLAPODÁS**

a Környezeti és Energiahatékonysági Operatív Program keretében támogatásban részesített *Bátaszék szennyvíztelep fejlesztése, Bátaszék, Báta szennyvízcsatornázás befejezése* című projekt keretében vagyonmegosztás és gesztor település kijelölésére

**1. Előzmények**

A **KEHOP-2.2.2-15-2015-00024 Konzorcium** (a továbbiakban: Konzorcium) a Környezeti és Energiahatékonysági Operatív Program (a továbbiakban: KEHOP) a KEHOP-2.2.2 tárgyú felhívására KEHOP-2.2.2-15-2015-00024 azonosító számon regisztrált támogatási kérelmet nyújtott be, amelyet a KEHOP Irányító Hatósága (a továbbiakban: Támogató) a 2015. november 26. kelt, IKT-2015-106-I1-00000313 iktatószámú támogató levél szerint támogatásban részesített. A projekt címe: ***Bátaszék szennyvíztelep fejlesztése, Bátaszék, Báta szennyvízcsatornázás befejezése*** (a továbbiakban: Projekt), melynek megvalósítására a Támogató támogatási szerződést köt a Konzorciummal.

A Projekt megvalósítására a Konzorcium tagjai (az NFP Nemzeti Fejlesztési Programiroda Nonprofit Korlátolt Felelősségű Társaság, mint Konzorciumvezető valamint Bátaszék Város Önkormányzata és Báta Község Önkormányzata, mint a Projekt Végső kedvezményezettjei) 2016. április 21-én konzorciumi együttműködési megállapodást kötöttek (a továbbiakban: Konzorciumi Megállapodás).

A Konzorciumi Megállapodás 2. pontjának utolsó bekezdésében foglaltak szerint a Végső kedvezményezettek a Konzorciumi Megállapodás mellékletét képező külön megállapodásban rendezik a vagyonmegosztás és a gesztor település kijelölésének kérdéseit.

**2. Szerződő felek**

**Szervezet neve: Bátaszék Város Önkormányzata**

Székhely: 7140 Bátaszék, Szabadság u. 4.

Azonosító szám: 733304

Adószám: 15733304-2-17

Képviselője: dr. Bozsolik Róbert Zsolt polgármester

Számlavezető pénzintézet: OTP Bank

Számlaszám: 11746005-15414076-00000000

**Szervezet neve: Báta Község Önkormányzata**

Székhely: 7149 Báta, Fő u. 147.

Azonosító szám: 733294

Adószám: 15733294-2-17

Képviselője: Huszárné Lukács Rozália Anna

Számlavezető pénzintézet: OTP Bank

Számlaszám: 11746005-15414052-00000000

**3. A Projekt eredményeképpen létrejövő vagyon megosztása**

Bátaszék Város Önkormányzata és Báta Község Önkormányzata megállapodnak, hogy a Projekt eredményeképpen létrejövő vagyont 62-38 arányban osztják meg egymás között (Bátaszék 62% - Báta 38%).

**4. A gesztor település kijelölése**

Bátaszék Város Önkormányzata és Báta Község Önkormányzata megállapodnak, hogy a Projekt gesztora Bátaszék Város Önkormányzata.

**5. Záró rendelkezések**

5.1. Jelen megállapodás a Konzorciumi Megállapodás elválaszthatatlan részét képezi.

5.2. Jelen megállapodásban nem szabályozott kérdésekben a vonatkozó magyar jogszabályok rendelkezései az irányadóak.

5.3. Szerződő felek képviseletében aláíró személyek kijelentik, hogy jogosultak a megállapodás megkötésére és aláírására.

Szerződő felek a megállapodást átolvasták és közös értelmezés után, mint akaratukkal mindenben egyezőt aláírták.

Bátaszék, 2016. május 20.

**Bátaszék Város Önkormányzata Báta Község Önkormányzata**

Dr. Bozsolik Róbert Huszárné Lukács Rozália Anna

 polgármester polgármester